《送曹宪州》
宋代·吕陶

山头红日照红旌，祖席仍歌塞上行。慷慨有心终破敌，燕閒无上暂专城。

朔风动色骅骝健，秋水澄光宝剑轻。万一羽书飞到郡，定烦方略取功名。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给上中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。